Keisos

Keisos (starogr. Κεῖσος – Keisos, ) je v gréckej mytológii syn a nástupca argejského kráľa Temena.Pausanias, Periégésis tés Hellados, 2,19,1.

Keď jeho otec Temenos poveril funkciou vrchného veliteľa vojsk v Argu Déifonta, manžela svojej dcéry Hyrnétho, ktorá bola jeho obľúbencom, u Keisa a jeho bratov vzrástli obavy, že sa Deifontes stane kráľom Argu. Z toho dôvodu bratia zosnovali proti otcovi sprisahanie a zabili ho.Apollodoros, Bibliotheca, 2,8,5.

Podľa inej verzie Temenos počas sprisahania neumrel. Najatí vrahovia ho len zranili a jemu sa podarilo utiecť do Arkádie, kde neskôr zomrel ako ctená osoba.Diodoros, Bibliotheca historia, 7,13.

Keisos a jeho bratia sa potom snažili Hyrnéthu a Déifonta od seba rozdeliť.Pausanias, Periégésis tés Hellados, 2,28,2–4. Vzhľadom na to, že tento plán zlyhal, Hyrnétho uniesli. Déifontes ich potom prenasledoval pričom bola Hyrnétho nešťastnou náhodou zabitá.Pausanias, Periégésis tés Hellados, 2,28,5. Déifontes potom so svojimi deťmi Hyrnetho pochoval a miesto kde skonala, bolo časom pomenované na Hyrnéthion.Pausanias, Periégésis tés Hellados, 2,28,6.

Trónu sa následne zmocnil Keisos, najstarší zo synov Temena. Keisos mal dvoch synov, MarónaTheofilos z Antiochie, Autolykos, 2,7. a Medóna, ktorý sa po jeho smrti stal následníkom trónu v Argu.Pausanias, Periégésis tés Hellados, 2,19,2.Strabón, Geógrafika, 8,8,5.

 Referencie a bibliografia 

 Pozri aj 
 Zoznam kráľov Argu

Kategória:Postavy gréckej mytológie